《刺安南事诗》
唐代·懿宗朝举子

南荒不择吏，致我交趾覆。联绵三四年，致我交趾辱。

懦者斗则退，武者兵益黩。军容满天下，战将多金玉。

刮得齐民疮，分为猛士禄。雄雄许昌师，忠武冠其族。

去为万骑风，住为一川肉。时有残卒回，千门万户哭。

哀声动闾里，怨气成山谷。谁能听鼓声，不忍看金镞。

念此堪泪流，悠悠颍川绿。